# Febrer

El febrer és el segon mes de l'any. Té vint-i-vuit dies els anys comuns i vint-i-nou els anys de traspàs.

## Dites populars

* A fi de febrer, jornal enter.
    (var.) Pel febrer, jornal enter.
* Al febrer has de llaurar, el que al març vulguis sembrar.
* Al febrer, ja és jornaler.
* De febrers, n'hi ha pocs de bons.
* El febrer, de tard o d'hora l'ha de fer.
* El febrer, nou cares té.
* El febrer avergonyit es tapa la cara i surt de nit.
* El febrer pel cap o per la cua l'ha de fer.
* El que balla pel febrer poca feina ha de fer.
* Febrer el curt, més brau que un turc.
    (var.) Febrer curt, pitjor que turc.
    (var.) Febrer el curt, eres més mal que el turc.
    (var.) Febrer, curt, fred com un turc.
    (var.) Febreret curt més dolent que es turc.(Eivissa)
    (var.) Febrer el curt, brau i tossut.
    (var.) Febrer lo curt, pitjor que turc.
* Febrer el curt, si entra dolent, pitjor en surt.
* Febreret curt, amb vint-i-vuit dies en surt.
* Guarda llenya el llenyater, per quan arribe el febrer.
* Mes de febrer, mes mentider.
* No us fieu massa del mes de febrer, de cap o de cua, sempre l'ha de fer
* Pel febrer, crits de lloca i bons cants al galliner.
* Pel febrer lloga jornaler.
* Pel mes de febrer floreix l'ametller.
    (var.) A pesar del febrer, ha de florir l'ametller.
    (var.) Pel mes de febrer, treu flor l'ametller.
* Pel mes de febrer un dia dolent i els altres també.
* Pel mes de febrer, una estona al sol i una estona al braser.
* Qui té ovelles pel febrer, les dóna per un diner.
* Sia a l'entrar, sia al sortir, el febrer dóna que dir.
* Si el bou vols engreixar, de mig febrer a març l'has de pasturar.
* Si el febrer volia, tot ordi seria.
* Si el febrer no febreja el març marceja.
    (var.) Si el febrer no febreja ni el març marceja, tot l'any bogeja.
* Si pel febrer calent estàs, per Pasqua tremolaràs.
* Sol matar més el febrer que el carnisser.
* Sol de febrer, mai dura un dia sencer.

### Dites relacionades amb la meteorologia

* Allà on toquen al febrer les calamarsades, al juliol hi toquen les pedregades.
* aigua de febrer, bona pel sementer.
* El febrer, ventoler.
* Febrer ventós, cara de gos.
* La neu al febrer, marxa com un gos llebrer.
* La neu del febrer, com l'aigua dins d'un paner.
* Pel febrer abriga't bé.
* Quan trona pel febrer tremola el vinyater.
* Si el febrer riu, el fred reviu.
* Si no plou pel febrer, mal va el graner.
* Si plou pel febrer, tot va bé.

## Referències

* 1 2 3 4 5 6 7 8 9 10 11 12 13 14 15 16 17 18 Amades, 1931, p. 52-56.
* 1 2 3 4 5 6 7 8 9 10 11 Cinc mil refranys catalans i frases fetes populars, 1965.
* 1 2 3 4 5 6 7 8 Gargallo i Gregori, José. «El Refranyer: Dites, refranys i maneres de dir». L'autor, 2010-. [Consulta: 10 octubre 2024].
* 1 2 3 4 5 6 7 8 Alcover, Antoni M.; Moll, Francesc de B. «febrer». A: Diccionari català-valencià-balear. Barcelona: IEC, 2002.
* 1 2 3 Pàmies i Riudor, Víctor. «Febrer» (en català). Paremiologia catalana comparada digital, 2020-.
* ↑ Pamies i Riudor, 2012, p. 129-130.
* ↑ Amades, 1982, p. 661.

## Bibliografia

* Amades, Joan. Costumari català : el curs de l'any (en català). Vol. I. Hivern. Barcelona: Salvat, 1982. ISBN 84-345-3673-0.
* Amades, Joan. Costums populars de Barcelona (en català). Barcelona: Centre Excursionista de Catalunya, 1931.
* Amades, Joan. Vocabulari dels pastors (en català). Barcelona: Imprenta de la Casa de Caritat, 1932.
* Cinc mil refranys catalans i frases fetes populars (en català). Barcelona: Millà, 1965 (Biblioteca popular catalana vell i nou ; 3). ISBN 8473040082.
* Pàmies, Víctor. En cap cap cap (en català). Vallromanes: l'autor, 2012 (Enciclopèdia paremiològica del cos humà; 2). ISBN 9788461581108.
* Parés i Puntas, Anna. Tots els refranys catalans (en català). Barcelona: Edicions 62, 1999. ISBN 842974519X.